Here is a page extracted from Wikipedia that may contain CSS, HTML, and a lot of unformatted text.

Title: Quercus cerrioides
Content: O Quercus cerrioides u Quercus faginea cerrioides se considera un cruce entre os caixicos Quercus humilis y Quercus faginea y tien uns caracters intermeyos entre estas dos especies. D'esta traza tien os lobulos d'as fuellas acuz, no obtusos como o Quercus humilis ni punchents como o Quercus faginea (pero coincide con Quercus faginea en tener-los regulars). As fuellas son relativament grans (uns 8x5 cm, d'alto u baixo como en o Quercus humilis) que a sobén permaneixen tot l'hibierno secas en l'arbol (como en Quercus faginea).

A lo prencipio as fuellas son pelutas por a cara inferior, pero dimpués pronto pierden toz os pelos u cuasi toz.

Ye una forma de caixico muito común en as sierras prepirinencas d'Aragón. En Catalunya lo trobamos en atro tipo d'ambienz y entre d'atras comunidaz lo i trobamos en o carrascal con caxico cerrioide (Viburno tini-Quercetum ilicis subass. cerrioidetosum), por eixemplo en a versant de paco d'a sierra de Collserola, on esta especie fue descubierta. A suya aria de distribución incluye buena part d'o paco d'a Cordelera Litoral catalana, bels puestos d'a Cordelera Prelitoral y dica os Puertos de Beceit, prolongando-se por l'interior por a versant sud d'os Pireneus.

Vinclos externos 

cerrioides